Decizie de ultim moment la Digi24. Postul a decis să renunțe la „România furată”, seria de investigații lansată de post în urmă cu cinci ani.

Programul ar fi trebuit să intre pe post duminică seara de la 21.30, în cadrul „Jurnalului de seară”, dar nu s-a mai întâmplat.

Publicitate

Seria de investigații România furată era coordonată de jurnalista Oana Despa din anul 2014. Programul a fost gândit ca o serie de investigații despre devalizarea unor companii de stat precum Siderca, Bancorex, Loteria, Tractorul Brașov, Serele Codlea, Sidex sau ICA.

Echipa a realizat și documentarul despre dezastrul de la clubul Colectiv intitulat „Un minut și o secundă”.

Departamentul România Furată a fost coordonat de jurnalista Oana Despa.

De-a lungul timpului, prin echipa România furată au trecut nume precum:

Oana Dobre

Anca Simina (acum la Europa FM)

(acum la Europa FM) Cristian Vasilcoiu (șef pe comunicare la Ministerul Muncii)

(șef pe comunicare la Ministerul Muncii) Alina Bădălan

Ana Poenariu (acum la Rise Project)

(acum la Rise Project) Gerhald Ernst (jurnalist la Observator)

(jurnalist la Observator) Sorina Matei (acum la B1 TV)

Paginademedia.ro a scris despre posibilitatea ca România Furată să nu mai fie în grila Digi 24, aici, în contextul unor modificară importante prin care trece stația (inclusiv varianta ca Digi 24 să se tranforme într-un post mai apropiat de unul generalist, decât de știri).

În urmă cu o aproape două săptămâni, Robert Găinescu, adus din Pro TV pe poziția de director al Digi 24, a fost trecut pe o altă poziție. Apoi, au fost desființate stațiile locale Digi 24. Totodată, cea mai mare parte a contractelor pe perioadă determinată nu au mai fost prelungite.

Tudor Mușat, unul dintre principalii prezentatori ai Digi 24, a întrerupt colaborarea cu postul de televiziune, după o decizie a managementului stației. Alți reporteri, dar și editori și producători, urmează să plece.

Citește și:

Iulia Bunea

iulia.buneapaginademedia.ro